钦定古今图书集成/历象汇编/庶征典/第080卷 > 《观象玩占》 > 明
## 钦定古今图书集成/历象汇编/庶征典/第080卷 > 《观象玩占》 > 明

### 太祖洪武六年雨米

按《广东通志》：“洪武六年夏六月，广州天雨米。”旧志：“六
月十九日未时，广州天雨米，如早白谷米，身粗小长
黑色，如火烧米。炊烝之为饭，甚柔软。人争扫拾，有取
至二三斗者。”

洪武十年，雨黑水。

按《江南通志》：“洪武十年，应天雨如墨汁。”

按《湖广通志》：“洪武十年正月，黄梅夜雨，黑水如墨。
洪武二十二年雨米。”

按《湖广通志》：“洪武二十二年七月，荆州雨米约二石
馀，形似小麦，色淡黄，炊为饭，香甜。”

### 宪宗成化元年雨黍

按：《续文献通考》：“成化元年二月，天雨黑黍于襄阳。”〈按通

纪作二年

成化二年，雨米。

按《广东通志》：成化二年夏六月，顺德天雨米。旧志：“六
月十七日辰时，邑大澍雨，雨兼以米。米色黧黑，形小
而粒坚，鸟鹊皆食，人扫拾之，有聚升斗者。咸以为时
和岁丰之瑞也。”

成化六年，雨霾。

按《名山藏》，“成化六年三月庚辰，京师雨霾，昼晦。
成化七年雨霾。”

按《明昭代典则》：“成化七年夏四月己卯，雨土霾；
成化十三年，雨血雨钱。”

按《大政纪》，“成化十三年六月，京师雨钱。”

按：《续文献通考》：“十三年春，山阴雨血射人。”

### 孝宗弘治元年雨稷

按《四川总志》：“弘治元年，富顺县雨稷，若马鬃然，白缁
色。”

弘治二年，雨豆按《湖广通志》：“弘治二年三月，汉阳应山雨豆，种之蔓
生不实。”

弘治三年雨石。

按《续文献通考》：“弘治庚戌岁三月，陕西庆阳府雨石
无数，大者如鹅鸭卵，小者如鸡头实，皆作人语，说长
短。”

弘治六年，雨黑水。

按《浙江通志》：“弘治六年，兰谿雨黑水。”

弘治七年雨红雪，雨豆。

按《江南通志》：“弘治七年二月，庐州雨雪，色微红，又雨
豆茶黑褐三色。池州雨黑豆。”

弘治八年雨豆，雨黄土。

按：《续文献通考》：“八年六月，黟县雨豆。”

按《浙江通志》：“弘治八年，兰谿雨黄土。”

弘治十五年，雨黑黍。

按《四川总志》：“弘治十五年九月，忠州雨黑黍，白仁可
食。”

弘治十八年，雨粉。

按《江南通志》：“弘治十八年，苏州雨粉。”

### 武宗正德三年雨黑黍雨黑子

按《江西通志》，“正德三年七月，东乡馀干雨黑黍。”
按《湖广通志》，“正德三年九月，咸阳雨黑子，至积十日。”
正德四年，雨鱼，雨黑糓，雨桂子。
按《山西通志》，“正德四年冬十月，岢岚州雨鱼州南川
口天雨小鱼数千尾，食之杀人。”

按《江西通志》：正德四年，高安县雨黑糓。
按《湖广通志》：“正德四年，兴国旱，天雨黑糓如枣核。七
月，祁阳夜雨桂子，状如皂角子较大，有粪草处独多。”
又云，“娑罗树子取种之，叶似橄榄，长六七寸即坏。
正德五年雨黍。”

按《湖广通志》：“正德五年，巴陵雨黍。”

正德八年，雨鱼，雨黑子。

按《山西通志》：“正德八年，代州雨鱼八角。诸境雨鱼，色
皆黑，小者寸许，大者二三尺。”

按《湖广通志》：“正德八年九月，祁阳雨黑子，状若皂角
子，坚如石。”

### 世宗嘉靖二年雨血

按《广东通志》：“嘉靖二年，新宁雨血。”

嘉靖六年，雨钱，雨血，雨土，雨桂子。

按《永陵编年史》：“嘉靖六年五月甲午，京师雨钱。秋七
月壬辰，南京雨血。”

按《山西通志》：“嘉靖六年三月，平定雨土，越一日，复雨
土。”

按《贵州通志》：“六年省城雨桂子。”

嘉靖八年雨沙。

按《山西通志》：“嘉靖八年春正月朔，太平雨黄沙；
嘉靖九年雨荞子。”

按《陕西通志》：“嘉靖九年夏，汉中雨如荞子，化为虫，食
禾。”

嘉靖十三年，雨黑水。

按《湖广通志》：“嘉靖十三年二月，昧𤕤，安仁雨黑水。”
“嘉靖十七年，雨糓。”
按《湖广通志》：嘉靖十七年，南漳雨糓细粒，如五糓状。
嘉靖三十年，雨石。

按《福建通志》：“嘉靖三十年，雨石于连江，有声如雷。
嘉靖三十一年，雨霰，雨黑豆。”

按《山东通志》：“嘉靖三十一年四月，府城近郭，雨霰数
寸。”

按《江南通志》：“嘉靖三十一年，常州雨黑豆。”

嘉靖三十二年雨血。

按《广东通志》：“嘉靖三十二年冬十二月，新会雨血；
嘉靖三十四年，雨黑子，雨赤豆。”

按《山西通志》：“嘉靖三十四年，泽州雨黑子如蚕沙。”
按《太仓州志》：“嘉靖三十四年，天雨如赤豆，又如椎碎
玛瑙，或间青白。”

嘉靖三十五年，雨黑水。

按《河南通志》，“嘉靖三十五年，南阳天雨黑水如墨。”
按《浙江通志》，嘉靖三十五年，慈谿雨黑水。

嘉靖三十九年，雨毛。

按《福建通志》：“嘉靖三十九年夏五月，兴化府城中雨
毛。”

嘉靖四十年雨黑水，雨毛。

按《湖广通志》：“嘉靖四十年，枣阳雨黑水池鱼死，食之
多杀人。”

按《福建通志》：“嘉靖四十年夏，兴化府雨毛。”

嘉靖四十一年“雨麻子荞麦。”

按《河南通志》：“嘉靖四十一年五月五日，偃师雨麻子
荞麦。”

嘉靖四十二年，“雨粟、豆、荞麦。”

按《河南通志》：“嘉靖四十二年，南阳雨粟豆荞麦著地
能生牲畜，不食嘉靖四十四年，雨荞麦黑豆。”

按《湖广通志》：“嘉靖四十四年秋，襄阳大风雨荞麦黑
豆。”

嘉靖四十五年，雨黑水。

按《山西通志》：“嘉靖四十五年秋，洪洞、赵城大雷雨，其
色如墨，日夜方止，禾稼浥烂，次年大饥。”

### 穆宗隆庆二年雨黑豆雨土

按《明外史周弘祖传》：“弘祖，麻城人，嘉靖三十八年进
士，授御史。隆庆改元之明年，言：近者天雨黑豆，此阴
盛之征也。陛下嗣位二年，未尝接见大臣，咨访治道。
边患孔棘，备御无方，事涉内庭，辄见阻挠。如阅马核
库，诏出复停。皇庄则亲收子粒，太和则榷取香钱，织
造之使累遣，纠劾之疏，留中，内臣爵赏谢辞，温旨远
出《六卿》上，尤祖宗朝所绝无者。”疏入，不报。

按：《续文献通考》：“隆庆二年四月，御史周弘祖言，天雨
黑豆。又汉中南郑县雨土。”

按《湖广通志》：“隆庆二年，南漳天雨子如豆，人可食。
隆庆三年，雨桂子。”

按《湖广通志》：“隆庆三年四月，祁阳夜雨桂子，状如正
德间所落。”

隆庆四年，雨黑雨、红雨。

按《浙江通志》：“隆庆四年，象山降黑雨。”

按《四川总志》：“隆庆四年夏四月，彭水县天降红雨点，
人衣尽赤。”

隆庆五年，雨荞豆。

按《河南通志》：“隆庆五年春，内乡雨荞豆。”

### 神宗万历四年雨米

按《广东通志》：“万历四年，天雨米于连州。”

万历五年，雨黑糓。
按《江西通志》，万历五年，奉新雨黑糓。
万历六年，雨黑水。雨黑糓。
按《浙江通志》：万历六年，衢州雨黑水。

按《江西通志》：“万历六年，宁州雨黑糓。
万历十一年，雨咸水。”

按《山东通志》：“万历十一年秋，雨咸水，杀禾稼。”

万历十四年，雨沙。

按《山西通志》：“万历十四年，猗氏雨沙”

万历十五年，雨“黑豆。”

按《陕西通志》：“万历十五年四月，雨黑豆于镇城地。”
“万历十六年，雨豆，雨雪砖。”

按《江西通志》：“万历十六年，南昌府雨豆，或黑或斑，味
如银杏。”

按《湖广通志》：“万历十六年四月，潜江雨雪砖。”

万历二十二年，雨黑水。

按《同安县志》：万历二十二年甲午二月初八日，雨黑
水。

万历三十三年，雨桂子。

按《贵州通志》：“万历三十三年夏四月，雨桂子。”

万历三十四年，雨沙。

按《山西通志》：“万历三十四年春，闻喜雨沙，其色黄。
万历三十七年雨粟。”

按《湖广通志》：“万历三十七年，钟祥天雨粟。”

万历三十九年五月，雨毛。

按：《福建通志》云云。

万历四十年，雨毛。

按《福建通志》：“万历四十年夏，雨毛。”

### 熹宗天启二年雨土

按《浙江通志》：“天启二年，瑞安雨土。”

### 愍帝崇祯元年雨豌豆粉

按《陕西通志》：“崇祯元年七月二十四日，蓝田绛村天
雨如碗豆，应手成粉。”

崇祯二年，雨血。

按《福建通志》：“崇祯二年七月二十日，兴化府雨血。
崇祯四年雨土石。”

按《山西通志》：“崇祯四年春三月，沁州雨土石。初四日，
天忽暗，天雨土石。”

崇祯五年，雨粟。雨黑糓，雨黑水。
按《浙江通志》：“崇祯五年，遂昌雨粟，形如黑黍。”

按《江西通志》：“崇祯五年六月二日，袁州雨黑糓，人争
拾之以食。”

按《湖广通志》：“崇祯五年九月，雨黑水。”

崇祯七年，雨血，雨泥，雨黑豆。

按《绥寇纪略》：“崇祯七年二月，海丰雨血，黄梅县天雨
黑子如粟。”

按《陜西通志》：“崇祯七年二月，文县雨泥。”

按《湖广通志》：“崇祯七年二月，京山雨黑豆，四月雨血。
崇祯八年雨灰。”

按《陕西通志》：“崇祯八年，凤翔县雨灰三日。”

崇祯九年，雨毛。

按《绥寇纪略》：“崇祯九年，松江绣野桥雨毛。”

崇祯十年八月，雨血雨虫按《绥寇纪略》：“崇祯十年八月山东雨血。黄州天雨虫，
色黑，大如菽，蠕蠕动食苗俱尽。”

崇祯十一年雨土，雨黑水。

按《浙江通志》：“崇祯十一年，处州雨土。”

按《绥寇纪略》：“崇祯十一年，新乡雨黑水。”

按《湖广通志》：“崇祯十一年正月，德安雨，土地浸白。
崇祯十二年，雨豆。”

按《福建通志》：“崇祯十二年九月，兴化府雨豆。”

崇祯十三年，雨鱼，雨麦，雨土，雨豆，雨黑粟，雨红雨。
按《绥寇纪略》：“崇祯十三年，德安府天雨鱼，吴郡雨麦，
关中渭南郡天雨荞麦。”

按《湖广通志》：“崇祯十三年五月，蕲州雨土，黄雾四塞，
旬日始霁。”

按《同安县志》，“崇祯十三年正月初七夜，雷鸣雨注，感
化里及西南隅约二十里许，雨豆扁而细，或黑或黄，
里民有扫之盈升者。”按天雨五糓，乃土失其职而天
下侵象，为臣失其职而君下劳，宜恐惧修省也。
按《福建通志》，崇祯十三年七月，将乐天雨黑粟。
按《四川总志》，崇祯十三年六月，安岳县雨淡红色，著
物亦俱红。

崇祯十四年，雨土雨泥。

按《陕西通志》，“崇祯十四年三月二十三日，富平雨土。”
按《福建通志》，“崇祯十四年正月二十八日，雨水如黄
泥。”

崇祯十五年，雨红水。

按《福建通志》：“崇祯十五年，雨水如血，红白不一。
崇祯十六年，雨血，雨绵，雨黑黍，雨丝。”

按《绥寇纪略》：“崇祯十六年，绣野桥雨血。仲夏，京师大
雨，沾衣如血。十月十五日，汝宁光州雨绵如絮，飞田
野者殆遍。”

按《山东通志》，崇祯十六年三月，昌邑柳畽雨血甚腥。
按《江西通志》，崇祯十六年春，德兴雨黑黍，形如苜蓿。
按《福建通志》，崇祯十六年五月，兴化府雨丝。

崇祯十七年，雨黑沙。

按《江西通志》：“崇祯十七年，临江雨黑沙，望之如雾，扑
人面目，著物皆丹。”

王充《论衡》。